title: Kommissionens gennemførelsesforordning (EU) 2018/1003 af 16. juli 2018 om ændring af gennemførelsesforordning (EU) 2017/1152 for at præcisere og forenkle korrelationsproceduren og tilpasse den til ændringerne af forordning (EU) 2017/1151 (EØS-relevant tekst.)

text:
               17.7.2018

               DA

               Den Europæiske Unions Tidende

               L 180/16

         KOMMISSIONENS GENNEMFØRELSESFORORDNING (EU) 2018/1003
   af 16. juli 2018
   om ændring af gennemførelsesforordning (EU) 2017/1152 for at præcisere og forenkle korrelationsproceduren og tilpasse den til ændringerne af forordning (EU) 2017/1151
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 510/2011 af 11. maj 2011 om fastsættelse af præstationsnormer for nye lette erhvervskøretøjers emissioner inden for Unionens integrerede tilgang til nedbringelse af CO2-emissionerne fra personbiler og lette erhvervskøretøjer (1), særlig artikel 13, stk. 6, tredje afsnit, og
   ud fra følgende betragtninger:

               (1)

               Det er på grundlag af erfaringerne med gennemførelsen af Kommissionens forordning (EU) 2017/1151 (2) og Kommissionens gennemførelsesforordning (EU) 2017/1152 (3) blevet klart, at visse elementer i sidstnævnte forordning bør ændres.

               (2)

               Det er nødvendigt at supplere den eksisterende metode til fastlæggelse af slutpunkterne på den interpolationslinje, der anvendes til beregning af individuelle køretøjers NEDC-CO2-emissionsværdi. Disse slutpunkter, som repræsenteres af prøvningskøretøjet med de højeste CO2-emissionsværdier og prøvningskøretøjet med de laveste værdier, bør fastlægges, så forskellen mellem de to prøvningskøretøjer med den højeste og den laveste værdi er lig med eller over 5 g CO2/km.

               (3)

               For at undgå, at individuelle køretøjers CO2-emissionsværdier fastsættes på grundlag af interpolationslinjer, som ikke angiver minimumsforskellen, er det hensigtsmæssigt at denne ændring træder i kraft uden ophold.

               (4)

               Hvis der med henblik på typegodkendelse i henhold til forordning (EU) 2017/1151 anvendes køremodstandsfamilier, bør beregningen af NEDC-CO2-emissionsværdien for et individuelt køretøj tilhørende en sådan familie forenkles ved at aflede de køremodstandskoefficienter, som skal bruges til beregning af NEDC-CO2-emissionsværdien, af det individuelle køretøjs køremodstandskoefficienter, jf. forordning (EU) 2017/1151.

               (5)

               Hvad angår ukomplette køretøjer i klasse N1 bør der tages højde for ændringen af bilag XII til forordning (EU) 2017/1151 med henblik på fastsættelse af køremodstandskoefficienter, der skal anvendes som input til korrelationsværktøjet.

               (6)

               For at sikre solide korrelationsresultater er det hensigtsmæssigt at tilføje antallet af cylindere som input til korrelationsværktøjet.

               (7)

               Lejligheden bør også benyttes til at rette visse redaktionelle fejl i teksten.

               (8)

               Foranstaltningerne i denne forordning er i overensstemmelse med udtalelse fra Udvalget for Klimaændringer —

         VEDTAGET DENNE FORORDNING:
   Artikel 1
   Bilag I til gennemførelsesforordning (EU) 2017/1152 ændres som angivet i bilaget til nærværende forordning.
   Artikel 2
   Denne forordning træder i kraft på syvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 16. juli 2018.

            På Kommissionens vegne

         Jean-Claude JUNCKER

            Formand

      (1)  EUT L 145 af 31.5.2011, s. 1.

      (2)  Kommissionens forordning (EU) 2017/1151 af 1. juni 2017 om supplerende regler til Europa-Parlamentets og Rådets forordning (EF) nr. 715/2007 om typegodkendelse af motorkøretøjer med hensyn til emissioner fra lette personbiler og lette erhvervskøretøjer (Euro 5 og Euro 6) og om adgang til reparations- og vedligeholdelsesinformationer om køretøjer, om ændring af Europa-Parlamentets og Rådets direktiv 2007/46/EF, Kommissionens forordning (EF) nr. 692/2008 og Kommissionens forordning (EU) nr. 1230/2012 og om ophævelse af forordning (EF) nr. 692/2008 (EUT L 175 af 7.7.2017, s. 1).

      (3)  Kommissionens gennemførelsesforordning (EU) 2017/1152 af 2. juni 2017 om fastsættelse af en metode til at bestemme de nødvendige korrelationsparametre til at afspejle ændringen i den lovpligtige prøvningsprocedure for lette erhvervskøretøjer og om ændring af gennemførelsesforordning (EU) nr. 293/2012 (EUT L 175 af 7.7.2017, s. 644).

      BILAG
      Bilag I til gennemførelsesforordning (EU) 2017/1152 ændres således:

                  1)

                  Punkt 2.3.8.1 affattes således:
                  »2.3.8.1.   I tilfælde af WLTP-køremodstande, der bestemmes i overensstemmelse med punkt 1-4 og punkt 6 i underbilag 4 til bilag XXI til forordning (EU) 2017/1151
                  NEDC-køremodstandskoefficienterne for komplette køretøjer i klasse N1 beregnes i overensstemmelse med formlerne i punkt 2.3.8.1.1 (for køretøj H) og punkt 2.3.8.1.2 (for køretøj L) og i overensstemmelse med følgende litra a) og b).
                  Medmindre andet er angivet, gælder formlerne både for simulationer og for fysiske køretøjsprøvninger.
                  Typegodkendelsesmyndigheden eller i givet fald den tekniske tjeneste skal efterprøve, om den vindtunnel, der er omhandlet i punkt 3.2.3.2.2.3 i underbilag 7 til bilag XXI til forordning (EU) 2017/1151, er kvalificeret til nøjagtigt at bestemme værdier for Δ(Cd × Af). Hvis vindtunnelen ikke er kvalificeret, skal den største aerodynamiske luftmodstandsværdi gælde for alle køretøjer i familien.

                              a)

                              WLTP-køremodstandskoefficienten og testmasseværdierne omhandlet i disse formler skal være dem, der stammer fra køretøj H og L som fastsat for interpolationsfamilien, jf. forordning (EU) 2017/1151.

                              b)

                              Uanset litra a) skal NEDC-køremodstandskoefficienterne, såfremt cyklusenergikravet for WLTP-køretøj H og/eller L, som bestemt i overensstemmelse med punkt 5 i underbilag 7 til bilag XXI til forordning (EU) 2017/1151, ikke resulterer i det højeste henholdsvis det laveste cyklusenergikrav for NEDC-køretøj H og/eller L, bestemmes i henhold til én af følgende:

                                          i)

                                          på grundlag af det individuelle køretøj i interpolationsfamilien med det højeste henholdsvis det laveste NEDC-cyklusenergikrav

                                          ii)

                                          på grundlag af en kombination af de højeste henholdsvis de laveste af hver af de køremodstandsrelevante karakteristika, dvs. aerodynamisk modstand, rullemodstand og masse, taget fra et hvilket som helst individuelt køretøj i interpolationsfamilien.

                                    Valget af procedure som beskrevet i nr. i) eller ii) træffes af fabrikanten.

                        Litra b) finder anvendelse for nye emissionstypegodkendelser, der udstedes fra den 1. januar 2019, eller fra en tidligere dato efter fabrikantens anmodning.«

                  2)

                  I punkt 2.3.8.1.1 indsættes følgende som første afsnit:
                  »Hvis denne beregningsprocedure anvendes på et individuelt køretøj i overensstemmelse med punkt 4.2.1.4.2, anvendes WLTP-køremodstande og testmasse svarende til det individuelle NEDC-køretøj fraregnet virkningen af alt ekstraudstyr.«

                  3)

                  Punkt 2.3.8.1.1, litra c), sidste afsnit, affattes således:
                  »hvor faktoren F*2w,H er køremodstandskoefficienten F2 bestemt for WLTP-prøvningen af køretøj H fraregnet virkningen af alt ekstraudstyr.«

                  4)

                  Punkt 2.3.8.1.2, litra c), sidste afsnit, affattes således:
                  »hvor faktoren F*2w,L er køremodstandskoefficienten F2 bestemt for WLTP-prøvningen af køretøj L fraregnet virkningen af alt ekstraudstyr.«

                  5)

                  Punkt 2.3.8.2.1, litra b), affattes således:
                  »b)   NEDC-køremodstandskoefficienter, hvis de tabulerede NEDC-værdier ikke anvendes
                  Hvis der er tale om køretøjer udformet til en teknisk tilladt totalvægt på 3 000 kg eller derover, kan NEDC-køremodstandskoefficienterne på fabrikantens anmodning bestemmes i overensstemmelse med punkt 2.3.8.1.«

                  6)

                  Punkt 2.3.8.2.2 affattes således:
                  »2.3.8.2.2.   Bestemmelse af køremodstand for ukomplette køretøjer i klasse N1 bestemt i overensstemmelse med punkt 2.2 i bilag XII til forordning (EU) 2017/1151
                  Hvis der er tale om et ukomplet køretøj i klasse N1, hvor køremodstanden er blevet beregnet i overensstemmelse med punkt 2.2 i bilag XII og punkt 5.1 i underbilag 4 til bilag XXI til forordning (EU) 2017/1151, bestemmes NEDC-køremodstanden, som skal anvendes som input til korrelationsværktøjets simulationer, som følger:

                        hvor

                                 F
                                 0

                                    n,R

                                 ,
                                 F
                                 1

                                    n,R

                                 ,
                                 F
                                 2

                                    n,R

                              er NEDC-køremodstandskoefficienterne for det repræsentative køretøj

                                 T
                                 0

                                    n,R

                                 ,
                                 T
                                 2

                                    n,R

                              er NEDC-koefficienterne for chassisdynamometeret for det repræsentative køretøj bestemt i overensstemmelse med tabel 3 i bilag 4a til FN/ECE-regulativ nr. 83

                              AW,L/H, BW,L/H, CW,L/H

                              er koefficienterne for chassisdynamometeret for det køretøj, der anvendes til at forberede chassisdynamometeret i overensstemmelse med punkt 7 og 8 i underbilag 4 til bilag XXI til forordning (EU) 2017/1151

                        Hvis der er tale om en fysisk køretøjsprøvning skal prøvningen udføres med NEDC-koefficienterne for chassisdynamometeret for køretøj R bestemt i overensstemmelse med tabel 3 i bilag 4a til FN/ECE-regulativ nr. 83.«

                  7)

                  Som punkt 2.3.8.3(a) tilføjes:
                  »2.3.8.3(a)   Forlængelse af emissionsgodkendelser udstedt i henhold til forordning (EU) 2017/1151
                  Hvis en emissionsgodkendelse i henhold til forordning (EU) 2017/1151 forlænges, fordi der tilføjes nye køretøjer til CO2-interpolationsfamilien med NEDC-CO2-emissioner, der er højere end emissionerne for køretøj H eller lavere end emissionerne for køretøj L, gælder følgende i forbindelse med korrelationen:

                              a)

                              Hvis forskellen mellem NEDC-køretøj H og L i interpolationsfamilien er lig med eller større end 5 g CO2/km, kan NEDC-interpolationslinjen bestemt for denne familie forlænges, forudsat at de NEDC-CO2-emissioner, der er bestemt i henhold til punkt 3 på grundlag af inputdata taget fra den WLTP-køretøjsprøvning, der er omhandlet i punkt 3.1.1 i bilag I til forordning (EU) 2017/1151, er lig med eller lavere end de CO2-emissioner, der er bestemt på grundlag af NEDC-interpolationslinjen.

                              b)

                              Hvis forskellen mellem NEDC-køretøj H og L i er mindre end 5 g CO2/km, må interpolationslinjen ikke forlænges.

                        I tilfældet i litra a) bestemmes reference-CO2-emissionerne uden den udvælgelse, der er omhandlet i punkt 3.1.1.2 og 3.2.6.
                  I tilfældet i litra b), eller hvis de i litra a) omhandlede reference-CO2-emissioner er højere end interpolationslinjen, bestemmes NEDC-køretøj H og L i overensstemmelse med dette bilags punkt 2 og 3.
                  Litra a) finder anvendelse for nye forlængelser for nye typer, der udstedes fra den 1. januar 2019, eller fra en tidligere dato efter fabrikantens anmodning.«

                  8)

                  I punkt 2.4, tabel 1, foretages følgende ændringer:

                              a)

                              I nr. 66 affattes teksten i første kolonne således:
                              »Interpolationsfamiliens identifikationsnummer«.

                              b)

                              Følgende indsættes som nr. 68:

                                          »68

                                          Antal cylindre

                                          —

                                          Fabrikantens erklæring

                                             Antal (skal angives senest fra den 1. januar 2019)«

                  9)

                  I punkt 3.1.1.1, litra c), affattes nr. i) således:

                              »i)

                              interpolationsfamiliens identifikationsnummer«.

                  10)

                  I punkt 3.1.4 affattes første afsnit således:
                  »Hvis der er tale om ukomplette køretøjer i klasse N1, udføres den simulerede NEDC-prøvning af det repræsentative køretøj (køretøj RMSV) under anvendelse af korrelationsværktøjet og de relevante inputdata i matricen omhandlet i punkt 2.4 for køretøj H eller L, med det cyklusenergikrav, der ligger tættest på den værdi, der er bestemt for det repræsentative køretøj i henhold til punkt 4.2.1.5.«

                  11)

                  I punkt 3.3.1 affattes definitionen i det sidste afsnit således:

                              »CO2,AF,H

                              er justeringsfaktoren for køretøj H beregnet som forholdet mellem NEDC-CO2-værdien bestemt i overensstemmelse med punkt 3.2 og korrelationsværktøjets simulerede NEDC-prøvningsresultat omhandlet i punkt 3.1.2, eller, hvis relevant, det fysiske måleresultat.«

                  12)

                  I punkt 3.3.2 affattes definitionen i det sidste afsnit således:

                              »CO2,AF,L

                              er justeringsfaktoren for køretøj L beregnet som forholdet mellem NEDC-CO2-værdien bestemt i overensstemmelse med punkt 3.2 og korrelationsværktøjets simulerede NEDC-prøvningsresultat omhandlet i punkt 3.1.3, eller, hvis relevant, det fysiske måleresultat.«

                  13)

                  I punkt 3.3.3 affattes definitionen i det sidste afsnit således:

                              »CO2,AF,R

                              er justeringsfaktoren for køretøj RMSV beregnet som forholdet mellem NEDC-CO2-værdien bestemt i overensstemmelse med punkt 3.2 og korrelationsværktøjets simulerede NEDC-prøvningsresultat omhandlet i punkt 3.1.3, eller, hvis relevant, det fysiske måleresultat.«

                  14)

                  Punkt 4.2.1.4 affattes således:
                  »4.2.1.4.   Beregning af køremodstand for et individuelt køretøj i en WLTP-interpolationsfamilie
                  4.2.1.4.1.   Køremodstandskoefficienter afledt fra NEDC-køretøj H og L
                  Køremodstandskoefficienterne F0,n, F1,n og F2,n for køretøj H og L bestemt i overensstemmelse med punkt 2.3.8, benævnes henholdsvis F0n,H, F1n,H og F2n,H og F0n,L, F1n,L og F2n,L.
                  Køremodstandskoeefficienterne f0n,ind, f1n,ind og f2n,ind for et individuelt køretøj beregnes i overensstemmelse med følgende formel:

                     Formel 1(a)

                  For nye emissionstypegodkendelser, der udstedes fra den 1. januar 2019, eller før denne dato på fabrikantens anmodning, beregnes køremodstandskoefficienterne i overensstemmelse med følgende formel:

                     Formel 1(b)

                  Eller, hvis (TMn,H · RRn,H – TMn,L · RRn,L
                     ) = 0 eller, hvis det er relevant, (RMn,H · RRn,H – RMn,L · RRn,L
                     ) = 0, anvendes formel 2:

                     Formel 2

                     f
                     0

                        n,ind
                      = F
                     0

                        n,H
                     – ΔF0n

                     f
                     1

                        n,ind
                      = F
                     1

                        n,H

                  eller, hvis Δ[Cd × Af]LH,n = 0, anvendes formel 3:

                     Formel 3

                     f
                     2

                        n,ind
                      = F
                     2

                        n,H
                      – ΔF2n

                     hvor:

                                 ΔF
                                 0,n = F
                                 0n,H – F0n,L

                                 ΔF
                                 2,n = F
                                 2n,H – F2n,L

                        4.2.1.4.2.   Køremodstandskoefficienter afledt fra WLTP-køremodstandskoefficienter for individuelle køretøjer
                  Fra den 1. januar 2019 for nye typegodkendelser og fra den 1. januar 2020 for alle nye køretøjer, der ibrugtages, eller før denne dato på fabrikantens anmodning, afledes NEDC-køremodstanden for et individuelt køretøj fra WLTP-køremodstandskoefficienterne for det pågældende køretøj i alle de følgende tilfælde:

                              a)

                              hvis CO2-emissionsværdien, cyklusenergikravet eller en hvilken som helst af køremodstandskoefficienterne f0, f1 eller f2, beregnet i overensstemmelse med punkt 4.2.1.4.1, skal ekstrapoleres fra NEDC-køretøj H eller L

                              b)

                              hvis køremodstandskoefficienterne for NEDC-køretøj H og L er afledt fra forskellige køremodstandsfamilier

                              c)

                              hvis det individuelle køretøj tilhører en køremodstandsfamilie, som er forskellig fra køremodstandsfamilien for NEDC-køretøj H og/eller L

                              d)

                              hvis det individuelle køretøj tilhører en køremodstandsmatrixfamilie.

                        NEDC-køremodstandskoefficienterne beregnes i tilfældene i litra a)-d) under anvendelse af formlerne i punkt 2.3.8.1.1, idet henvisninger til køretøj H anses for at være henvisninger til det individuelle køretøj.
                  I tilfældet i litra a), må der kun anvendes CO2-ekstrapolering, hvis forskellen mellem NEDC-køretøj H og L er lig med eller større end 5 g CO2/km. Interpolationslinjen kan i dette tilfælde ekstrapoleres med maksimalt 3 g CO2/km henholdsvis over CO2-emissionerne for køretøj H eller under emissionerne for køretøj L. Hvis ekstrapoleringen overstiger 3 g CO2/km, eller hvis forskellen mellem NEDC-køretøj H og L er mindre end 5 g CO2/km, skal fabrikanten bestemme en ny interpolationslinje for denne familie i overensstemmelse med dette bilags punkt 2 og 3.«

                  15)

                  Punkt 4.2.1.6 udgår.


title: Kommissionens gennemførelsesforordning (EU) 2018/1209 af 27. august 2018 om tarifering af visse varer i den kombinerede nomenklatur

text:
                  30.8.2018

                  DA

                  Den Europæiske Unions Tidende

                  L 220/7

         KOMMISSIONENS GENNEMFØRELSESFORORDNING (EU) 2018/1209
         af 27. august 2018
         om tarifering af visse varer i den kombinerede nomenklatur
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (1), særlig artikel 57, stk. 4, og artikel 58, stk. 2, og
         ud fra følgende betragtninger:

                     (1)

                     For at sikre en ensartet anvendelse af den kombinerede nomenklatur, der er knyttet som bilag til Rådets forordning (EØF) nr. 2658/87 (2), bør der vedtages bestemmelser vedrørende tariferingen af de i bilaget omhandlede varer.

                     (2)

                     Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.

                     (3)

                     Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.

                     (4)

                     Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 34, stk. 9, i forordning (EU) nr. 952/2013. Denne periode bør fastsættes til tre måneder.

                     (5)

                     Foranstaltningerne i denne forordning er i overensstemmelse med udtalelse fra Toldkodeksudvalget —

               VEDTAGET DENNE FORORDNING:

            Artikel 1
            De varer, der er anført i kolonne 1 i tabellen i bilaget, tariferes i den kombinerede nomenklatur under den KN-kode, der er nævnt i kolonne 2 i tabellen.

            Artikel 2
            Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 34, stk. 9, i forordning (EU) nr. 952/2013 i en periode på tre måneder fra denne forordnings ikrafttræden.

            Artikel 3
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 27. august 2018.

                  På Kommissionens vegne

                  For formanden

               Stephen QUEST

                  Generaldirektør

                  Generaldirektoratet for Beskatning og Toldunion

            (1)  EUT L 269 af 10.10.2013, s. 1.

            (2)  Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif (EFT L 256 af 7.9.1987, s. 1).

            BILAG

                        Varebeskrivelse

                        Tarifering
                        (KN-kode)

                        Begrundelse

                        (1)

                        (2)

                        (3)

                        Fodtøj (en såkaldt »dansesko«), som dækker foden men ikke læggen, og som er åben ved forbladet.
                        Fodtøjet er lavet af et stykke tekstilmateriale, der er syet sammen ved sålen og hælkappen, og har tekstilfor. Sålen har to stykker læder påsyet, et ved fodballen og et ved hælen.
                        Sålens forreste tekstildel er rynket for at skabe en rund form med plads til tæerne.
                        Tekstildelen mellem de to læderstykker er rynket og gjort elastisk ved hjælp af et elastikbånd, der er syet fast på fodtøjets inderside. Det bruges til at stramme sålen fra tå til hæl, når der danses.
                        Fodtøjet er forsynet med to stykker celleskum dækket med tekstilmateriale, som er syet fast på indersiden over læderstykkerne, og som er en anelse større end læderet og lidt mindre end den sål, der er i kontakt med gulvfladen, når fodtøjet er i brug.
                        Fodtøjets åbning kan strammes ved hjælp af en elastiksnor.
                        To elastikbånd er påsat sidestykkerne for at sikre, at fodtøjet bliver siddende på foden.
                        Når fodtøjet er i brug (på foden i stående stilling), består den del af fodtøjet, som ikke dækker siderne og oversiden af foden, og som er i kontakt med gulvfladen, af ca. 33 % læder og ca. 67 % tekstilmaterialer.
                        Se billeder (*1)

                        6405 20 99

                        Tarifering i henhold til almindelig bestemmelse 1 og 6 vedrørende den kombinerede nomenklatur, bestemmelse 4 til kapitel 64 samt teksten til KN-kode 6405 , 6405 20  og 6405 20 99 .
                        Varen er ikke udelukket fra kapitel 64 i henhold til bestemmelse 1 b) til kapitlet, da dele af varens ydersål er syet på. Derudover skaber den rynkede forreste del en rund, relativt hård sål for tæerne.
                        Eftersom overdelens materiale også udgør en del af sålen, anses sålen, med henblik på at markere grænsen mellem overdel og sål, som værende den del af fodtøjet, der ikke dækker fodens sider og overside (se også de forklarende bemærkninger til HS, kapitel 64, almindelige bemærkninger, (D)).
                        Ydersålen består af tekstilmateriale, fordi det har den største overflade med kontakt til gulvfladen, når skoen er i brug (på foden i stående stilling) i henhold til bestemmelse 4 til kapitel 64 (se også de forklarende bemærkninger til HS, kapitel 64, almindelige bemærkninger, (C)).
                        Varen skal derfor tariferes under KN-kode 6405 20 99  som »andet fodtøj med overdel og ydersål af tekstilmaterialer«.

               (*1)  Billederne er kun vejledende.


title: Kommissionens gennemførelsesforordning (EU) 2018/1217 af 6. september 2018 om ændring af gennemførelsesforordning (EU) 2016/2080 for så vidt angår datoen for indlagring af skummetmælkspulver, der sælges ved licitation

text:
                  7.9.2018

                  DA

                  Den Europæiske Unions Tidende

                  L 226/1

         KOMMISSIONENS GENNEMFØRELSESFORORDNING (EU) 2018/1217
         af 6. september 2018
         om ændring af gennemførelsesforordning (EU) 2016/2080 for så vidt angår datoen for indlagring af skummetmælkspulver, der sælges ved licitation
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1),
         under henvisning til Kommissionens gennemførelsesforordning (EU) 2016/1240 af 18. maj 2016 om gennemførelsesbestemmelser til Europa-Parlamentets og Rådets forordning (EU) nr. 1308/2013 for så vidt angår offentlig intervention og støtte til privat oplagring (2), særlig artikel 28, og
         ud fra følgende betragtninger:

                     (1)

                     For at kunne fastsætte de mængder skummetmælkspulver, der er omfattet af den licitationsprocedure, som blev indledt ved Kommissionens gennemførelsesforordning (EU) 2016/2080 (3), fastsættes der i nævnte forordnings artikel 1 en frist for, hvornår skummetmælkspulveret senest skal være indkommet til offentlig oplagring.

                     (2)

                     I betragtning af den nuværende situation på markedet for mælk og mejeriprodukter med hensyn til prisfremgang og den omfattende lagerbeholdning på interventionslagrene bør der åbnes for salg af en yderligere mængde skummetmælkspulver ved at ændre datoen for indlagring.

                     (3)

                     Gennemførelsesforordning (EU) 2016/2080 bør derfor ændres.

                     (4)

                     For at skummetmælkspulveret straks kan udbydes til salg, bør denne forordning træde i kraft umiddelbart efter offentliggørelsen i Den Europæiske Unions Tidende.

                     (5)

                     Foranstaltningerne i denne forordning er i overensstemmelse med udtalelse fra Komitéen for den Fælles Markedsordning for Landbrugsprodukter —

               VEDTAGET DENNE FORORDNING:

            Artikel 1
            I artikel 1 i gennemførelsesforordning (EU) 2016/2080 ændres »1. juni 2016« til »1. juli 2016«.

            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 6. september 2018.

                  På Kommissionens vegne

                  For formanden

               Phil HOGAN

                  Medlem af Kommissionen

            (1)  EUT L 347 af 20.12.2013, s. 671.

            (2)  EUT L 206 af 30.7.2016, s. 71.

            (3)  Kommissionens gennemførelsesforordning (EU) 2016/2080 af 25. november 2016 om indledning af en licitationsprocedure for salg af skummetmælkspulver (EUT L 321 af 29.11.2016, s. 45.)


title: Kommissionens gennemførelsesforordning (EU) 2018/1218 af 6. september 2018 om ændring af Rådets forordning (EF) nr. 1210/2003 om visse specifikke restriktioner i de økonomiske og finansielle forbindelser med Irak

text:
                  7.9.2018

                  DA

                  Den Europæiske Unions Tidende

                  L 226/3

         KOMMISSIONENS GENNEMFØRELSESFORORDNING (EU) 2018/1218
         af 6. september 2018
         om ændring af Rådets forordning (EF) nr. 1210/2003 om visse specifikke restriktioner i de økonomiske og finansielle forbindelser med Irak
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EF) nr. 1210/2003 af 7. juli 2003 om visse specifikke restriktioner i de økonomiske og finansielle forbindelser med Irak og om ophævelse af Rådets forordning (EF) nr. 2465/96 (1), særlig artikel 11, litra b), og
         ud fra følgende betragtninger:

                     (1)

                     Bilag III til forordning (EF) nr. 1210/2003 indeholder en liste over den tidligere irakiske regerings offentlige instanser, virksomheder og institutioner og fysiske og juridiske personer, organer og sammenslutninger, der er omfattet af indefrysningen af pengemidler og økonomiske ressourcer, som den 22. maj 2003 var placeret uden for Irak, i henhold til nævnte forordning.

                     (2)

                     Den 28. august 2018 besluttede Sanktionskomitéen under FN's Sikkerhedsråd at fjerne ét punkt fra listen over personer eller enheder, der skal være omfattet af indefrysningen af pengemidler og økonomiske ressourcer.

                     (3)

                     Bilag III til forordning (EF) nr. 1210/2003 bør derfor ændres —

               VEDTAGET DENNE FORORDNING:

            Artikel 1
            Bilag III til forordning (EF) nr. 1210/2003 ændres som angivet i bilaget til nærværende forordning.

            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 6. september 2018.

                  På Kommissionens vegne

                  For formanden

                  Chef for Tjenesten for Udenrigspolitiske Instrumenter

            (1)  EUT L 169 af 8.7.2003, s. 6.

            BILAG
            I bilag III til Rådets forordning (EF) nr. 1210/2003 udgår følgende punkt:

                           »201.

                           TAJI INDUSTRIAL COMPLEX. Adresse: P.O. Box 526, Baghdad/Alwyiyah Kadhmiyah/Taji, Baghdad, Irak.«


title: Kommissionens gennemførelsesforordning (EU) 2018/1302 af 27. september 2018 om ændring af Rådets forordning (EF) nr. 1210/2003 om visse specifikke restriktioner i de økonomiske og finansielle forbindelser med Irak

text:
                  28.9.2018

                  DA

                  Den Europæiske Unions Tidende

                  L 244/79

         KOMMISSIONENS GENNEMFØRELSESFORORDNING (EU) 2018/1302
         af 27. september 2018
         om ændring af Rådets forordning (EF) nr. 1210/2003 om visse specifikke restriktioner i de økonomiske og finansielle forbindelser med Irak
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EF) nr. 1210/2003 af 7. juli 2003 om visse specifikke restriktioner i de økonomiske og finansielle forbindelser med Irak og om ophævelse af Rådets forordning (EF) nr. 2465/96 (1), særlig artikel 11, litra b), og
         ud fra følgende betragtninger:

                     (1)

                     Bilag III til forordning (EF) nr. 1210/2003 indeholder en liste over den tidligere irakiske regerings offentlige instanser, virksomheder og institutioner og fysiske og juridiske personer, organer og sammenslutninger, der er omfattet af indefrysningen af pengemidler og økonomiske ressourcer, som den 22. maj 2003 var placeret uden for Irak, i henhold til nævnte forordning.

                     (2)

                     Den 24. september 2018 besluttede Sanktionskomitéen under FN's Sikkerhedsråd at fjerne tre punkter fra listen over personer eller sammenslutninger, der er omfattet af indefrysningen af pengemidler og økonomiske ressourcer.

                     (3)

                     Bilag III til forordning (EF) nr. 1210/2003 bør derfor ændres —

               VEDTAGET DENNE FORORDNING:

            Artikel 1
            Bilag III til forordning (EF) nr. 1210/2003 ændres som angivet i bilaget til nærværende forordning.

            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 27. september 2018.

                  På Kommissionens vegne

                  For formanden

                  Chef for Tjenesten for Udenrigspolitiske Instrumenter

            (1)  EUT L 169 af 8.7.2003, s. 6.

            BILAG
            I bilag III til forordning (EF) nr. 1210/2003 udgår følgende punkter:

                           »61.

                           IRAQI FAIRS ADMINISTRATION. Adresse: Baghdad International Fair, Al Mansour, P.O. Box 6188, Baghdad, Irak.«

                           »151.

                           STATE ENTERPRISE FOR SHOPPING CENTRES. Adresser: a) P.O. Box 3095, Al Wahda District, Khalid Bin Al Waleed St., Baghdad, Irak; b) P.O. Box 3095, Andalus Square, Baghdad, Irak.«

                           »195.

                           STATE TRADING COMPANY FOR CONSTRUCTION MATERIALS. Adresser: a) P.O. Box 602-5720, Baghdad, Irak; b) Al-Karradah Al Sharkiya, P.O. Box 5720, Baghdad, Irak.«


title: Kommissionens gennemførelsesforordning (EU) 2018/1300 af 27. september 2018 om ændring og fravigelse af forordning (EF) nr. 2535/2001 for så vidt angår importlicenser for mejeriprodukter med oprindelse i Norge

text:
                  28.9.2018

                  DA

                  Den Europæiske Unions Tidende

                  L 244/6

         KOMMISSIONENS GENNEMFØRELSESFORORDNING (EU) 2018/1300
         af 27. september 2018
         om ændring og fravigelse af forordning (EF) nr. 2535/2001 for så vidt angår importlicenser for mejeriprodukter med oprindelse i Norge
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 187, og
         ud fra følgende betragtninger:

                     (1)

                     I bilag IV til aftalen i form af brevveksling mellem Den Europæiske Union og Kongeriget Norge om yderligere handelspræferencer for landbrugsprodukter (»aftalen«), der er indgået på grundlag af artikel 19 i aftalen om Det Europæiske Økonomiske Samarbejdsområde og godkendt ved Rådets afgørelse (EU) 2018/760 (2), indføres der nye kontingenter for mejeriprodukter.

                     (2)

                     Denne aftale træder i kraft den første dag i den tredje måned efter datoen for deponering af det sidste godkendelsesinstrument. Det sidste godkendelsesinstrument blev meddelt af Norge den 16. juli 2018. De nye mængder gælder derfor fra den 1. oktober 2018.

                     (3)

                     I henhold til artikel 14, stk. 1, litra b), i Kommissionens forordning (EF) nr. 2535/2001 (3) kan ansøgninger om importlicens, som er indgivet i perioden fra den 1. til den 10. juni, anvendes til import i den efterfølgende periode fra den 1. juli til den 31. december. Der bør indføres en ny periode for indgivelse af ansøgninger og udstedelse af importlicenser for de nye kontingenter i henhold til aftalen. Disse licensers gyldighedsperiode bør endvidere starte fra deres udstedelsesdato i 2018.

                     (4)

                     Ifølge afsnit 2, kapitel I, afdeling 2, i forordning (EF) nr. 2535/2001 skal importlicensansøgere forhåndsgodkendes af myndighederne i den medlemsstat, hvor de er etableret. Alle relevante anmodninger skal fremsendes inden den 1. april hvert år. Det er nødvendigt at sørge for en ad-hoc-procedure, der gør det muligt for ansøgere, der endnu ikke er blevet godkendt, at anmode om godkendelse med henblik på de nye importkontingenter, der indføres den 1. oktober 2018. Derfor bør artikel 8, 9 og 10 i forordning (EF) nr. 2535/2001 fraviges.

                     (5)

                     Forordning (EF) nr. 2535/2001 bør derfor ændres og fraviges.

                     (6)

                     Foranstaltningerne i denne forordning er i overensstemmelse med udtalelse fra Komitéen for den Fælles Markedsordning for Landbrugsprodukter —

               VEDTAGET DENNE FORORDNING:

            Artikel 1
            Ændring af forordning (EF) nr. 2535/2001
            I forordning (EF) nr. 2535/2001 foretages følgende ændringer:

                        a)

                        Artikel 5, litra h), affattes således:

                                    »h)

                                    de kontingenter, der er fastsat i bilag V til aftalen mellem Den Europæiske Union og Kongeriget Norge, som blev godkendt ved Rådets afgørelse 2011/818/EU (*1) og de kontingenter, der er fastsat i bilag IV til aftalen mellem Den Europæiske Union og Kongeriget Norge, som blev godkendt ved Rådets afgørelse (EU) 2018/760 (*2) (»aftalerne med Norge«)

                        b)

                        Artikel 19, stk. 1, litra g), affattes således:

                                    »g)

                                    de regler, der er omhandlet i punkt 9 i aftalerne med Norge«.

                        c)

                        Bilag I, punkt I.H, erstattes af teksten i bilaget til nærværende forordning.

            Artikel 2
            Fravigelse af forordning (EF) nr. 2535/2001

               1.   Uanset artikel 14, stk. 1, litra b), i forordning (EF) nr. 2535/2001 for kontingenterne med løbenummer 09.4228 og 09.4229 som fastsat i punkt I.H i bilag I til forordningen, åbnes en supplerende bevillingsperiode i 2018 på følgende betingelser:

                           a)

                           ansøgningerne om importlicenser indgives fra den 1. til den 8. oktober 2018

                           b)

                           medlemsstaterne underretter inden den 15. oktober 2018 Kommissionen om den samlede mængde, herunder nulmomsopgørelser, af alle ansøgninger, udtrykt i kilogram og opdelt efter løbenummer

                           c)

                           importlicenser udstedes fra den 23. oktober 2018 til den 31. oktober 2018.

               2.   Uanset artikel 16, stk. 3, i forordning (EF) nr. 2535/2001 er importlicenser, der er udstedt i oktober 2018 for de i stk. 1 i denne artikel omtalte kontingenter, gyldige fra deres udstedelsesdato indtil den 31. december 2018.

               3.   Uanset artikel 8 i forordning (EF) nr. 2535/2001 fremsender importlicensansøgere, for så vidt angår import i perioden fra den 1. oktober til den 31. december 2018 og fra den 1. januar til den 30. juni 2019 i henhold til de i stk. 1 i denne artikel omtalte kontingenter, som endnu ikke er blevet godkendt, jf. artikel 8, 9 og 10 i forordning (EF) nr. 2535/2001, fra den 1. til den 8. oktober 2018, en anmodning om godkendelse til de kompetente myndigheder i den medlemsstat, hvor de er etableret og momsregistreret, samt et bevis på, at de i både 2017 og 2018 importerede eller eksporterede mindst 25 ton mejeriprodukter til eller fra Unionen i henhold til kapitel 4 i den kombinerede nomenklatur.

               4.   Uanset artikel 9 i forordning (EF) nr. 2535/2001 meddeler medlemsstaternes kompetente myndigheder inden den 12. oktober 2018 ansøgerne resultatet af godkendelsesproceduren som omtalt i stk. 3 i denne artikel og i tilfælde af godkendelse godkendelsesnummeret. Godkendelsen gælder med henblik på denne artikels stk. 1 indtil den 30. juni 2019 og anerkendes som gyldig fra den 1. oktober 2018.

               5.   Uanset artikel 10, stk. 1, i forordning (EF) nr. 2535/2001 meddeler medlemsstaternes kompetente myndigheder inden den 19. oktober 2018 Kommissionen deres liste over importører, som er blevet godkendt i henhold til denne artikels stk. 3 og 4. Nævnte meddelelse skal indeholde godkendelsesnummer, navn, adresse, telefonnummer og e-mailadresse for de godkendte erhvervsdrivende. Kommissionen fremsender disse lister til de kompetente myndigheder i de andre medlemsstater.

            Artikel 3
            Ikrafttræden og anvendelse
            Denne forordning træder i kraft på tredjedagen efter offentliggørelsen i Den Europæiske Unions Tidende.
            Den anvendes fra den 1. oktober 2018.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 27. september 2018.

                  På Kommissionens vegne

               Jean-Claude JUNCKER

                  Formand

            (1)  EUT L 347 af 20.12.2013, s. 671.

            (2)  Rådets afgørelse (EU) 2018/760 af 14. maj 2018 om indgåelse af aftalen i form af brevveksling mellem Den Europæiske Union og Kongeriget Norge om yderligere handelspræferencer for landbrugsprodukter (EUT L 129 af 25.5.2018, s. 1).

            (3)  Kommissionens forordning (EF) nr. 2535/2001 af 14. december 2001 om gennemførelsesbestemmelser til Rådets forordning (EF) nr. 1255/1999 for så vidt angår importordningen for mælk og mejeriprodukter og åbning af toldkontingenter (EFT L 341 af 22.12.2001, s. 29).

            (*1)  Rådets afgørelse 2011/818/EU af 8. november 2011 om indgåelse af aftalen i form af brevveksling mellem Den Europæiske Union og Kongeriget Norge om yderligere handelspræferencer for landbrugsprodukter på grundlag af artikel 19 i aftalen om Det Europæiske Økonomiske Samarbejdsområde (EUT L 327 af 9.12.2011, s. 1).

            (*2)  Rådets afgørelse (EU) 2018/760 af 14. maj 2018 om indgåelse af aftalen i form af brevveksling mellem Den Europæiske Union og Kongeriget Norge om yderligere handelspræferencer for landbrugsprodukter (EUT L 129 af 25.5.2018, s. 1).«

            BILAG

               »I.H

                  TOLDKONTINGENTER I HENHOLD TIL AFTALEN MED NORGE

                  Årligt kontingent fra den 1. januar til den 31. december — mængde i ton

                  Toldsats: Fritagelse

                              Kontingentløbenummer

                           09.4228

                           09.4229

                           09.4179

                              Beskrivelse
                               (*1)

                           Valle og modificeret valle, også koncentreret eller tilsat sukker eller andre sødemidler

                           Valle og modificeret valle, i pulverform, som granulat eller i anden fast form, ikke tilsat sukker eller andre sødemidler, med proteinindhold »nitrogenindhold × 6,38« på <= 15 vægtprocent og med fedtindhold på <= 1,5 vægtprocent

                           Ost og ostemasse

                              Kode i den kombinerede nomenklatur

                           0404 10

                           0404 10 02

                           0406

                           Mængde oktober-december 2018

                           313

                           788

                           Ikke relevant

                              Årlig mængde for 2019 og fremefter

                           1 250

                           3 150

                           7 200

                           Mængde januar-juni

                           625

                           1 575

                           3 600

                           Mængde juli-december

                           625

                           1 575

                           3 600

               (*1)  Varebeskrivelsen skal uanset reglerne for fortolkning af den kombinerede nomenklatur kun betragtes som vejledende, idet KN-koden anvendes i forbindelse med præferenceordningerne i dette bilag.«